Държавен вестник, бр. 17, 2012 г., стр. 113

БРОЙ  17	
Д Ъ Р Ж А В Е Н  В Е С Т Н И К 	
СТР.  113  
сладкарски изделия“. Обучението по общата, 
задължителната и отрасловата професионална 
подготовка и част от специфичната се зачита.
2.3. Възможности за професионална реали-
зация съгласно Националната класификация на 
професиите и длъжностите (НКПД – 2011), ут-
върдена със Заповед № РД-01-931 от 27.12.2010 г. 
на министъра на труда и социалната поли-
тика, изм. и доп. със заповеди № РД 01-204 
от 28.02.2011 г., № РД-01-426 от 30.05.2011 г. и 
№ РД-01-529 от 30.06.2011 г.
Придобилите втора степен на професио-
нална квалификация по професията „Хлебар-
сладкар“ могат да постъпват на работа на 
длъжности (професии) от следните единични 
групи 3434-2002 Главен сладкар, 7512 Работ-
ници по производство на хлебни, сладкарски 
и тестени изделия, 3119-3022 Техник, технолог 
на хляб и хлебни изделия, 8160-2032 Машинен 
оператор, производство на хляб, 8160-2033 
Машинен оператор, производство на шоколад 
и шоколадови изделия, 8160-2034 Машинен 
оператор, хлебни изделия, както и на други 
длъжности, включени при актуализиране 
на НКПД.
3. Цели на обучението
3.1. Цели на обучението по общата задъл-
жителна професионална подготовка – единна 
за всички професионални направления
След завършване на обучението по профе-
сията обучаваният трябва да:
· спазва нормативната уредба на Републи-
ка България за осигуряване на здравословни 
и безопасни условия на труд и опазване на 
околната среда;
· познава правата и спазва задълженията 
си като участник в трудовия процес съгласно 
Кодекса на труда и сключения от него трудов 
договор; 
· притежава общи икономически знания 
за икономическите отношения и стопанското 
управление на страната, пазарни отношения, 
процеси и явления, факторите, които ги 
пораждат и движат, отражението им върху 
упражняваната професия;
· работи успешно в екип и осъществява 
ефективна комуникация с колеги, с клиенти 
и с прекия ръководител, солидарно споделя 
отговорностите с останалите членове на екипа;
· намира, въвежда и съхранява информа-
ция в компютър, работи с текстообработващи 
програми;
· познава организацията на фирмата и 
йерархията на длъжностните лица; разбира 
своята роля в дейността на предприятието;
· попълва стандартизирани разходно-нор-
мативни документи за отчитане на произ-
водството – бланки, трудова автобиография, 
приходно-разходни документи, отчети за 
извършената работа или положен труд, за-
явки и др.
3.2 Цели на обучението по отраслова-
та задължителна професионална подготов-
ка – единна за всички професии от професио-
нално направление „Хранителни технологии“
След завършване на обучението по профе-
сията обучаваният трябва да:
· спазва санитарно-хигиенните норми и 
изискванията за опазване на околната среда;
· класифицира основните хранителни 
суровини, материали и добавки, знае тех-
нологичното им предназначение, може да 
определя качеството им органолептично или 
чрез лабораторни анализи, борави с контрол-
но-измервателни уреди и средства;
· обяснява основните процеси и операции 
при производството на храни и напитки, може 
да работи с технологичното обзавеждане, 
знае правилата за транспорт и съхранение на 
суровини, полуфабрикати, опаковки и готова 
продукция;
· запознат е със стандартизираната тех-
ническа и технологична документация за 
всяко изделие и владее професионалната 
терминология; 
· познава документацията на системите 
за контрол на качеството и безопасността 
на храните и умее да документира текуща 
информация.
3.3. Цели на обучението по специфичната за 
професията „Хлебар-сладкар“ задължителна 
професионална подготовка 
След завършване на обучението по профе-
сията обучаваният трябва да:
· познава задължителната технологична 
документация за всяко изделие;
· характеризира основните етапи от про-
изводството на изделието и технологичната 
им последователност, описва същността на 
технологичните процеси и операции, посоч-
ва техните параметри и показатели, разчита 
технологичните им схеми;
· класифицира основните суровини и 
материали, характеризира техните свойства, 
анализира и оценява качеството им и посочва 
възможностите за употребата им; 
· транспортира, съхранява, подбира, дозира 
и подготвя суровини, материали и полуфабри-
кати, спазвайки технологичните инструкции 
и правила;
· изработва различни видове изделия, 
спазвайки технологичната документация за 
всяко от тях;
· декорира и оформя изделия, придавайки 
им добър естетически вид;
· етикетира, опакова, съхранява и експедира 
готовата продукция съобразно установения 
ред и правила;
· оценява качеството на полуфабрикатите 
и готовата продукция в съответствие с нор-
мативните изисквания;
· обслужва машини и съоръжения за под-
готовка и дозиране на суровини, замесване, 
делене, окръгляване, формиране, фермента-
ция, термична обработка и опаковане, като 
спазва правилата и инструкциите за безопасна 
работа с тях; 
· борави безопасно с ръчни инструменти 
и пособия.